Jani se DIY-blog: Maak ontwerpersbakke | SARIE
Jani se DIY-blog: Maak ontwerpersbakke	deur Jani Goussard
Jani Goussard van Paint & Decor DIY deel haar nuutste projekte met SARIE.com en wys jou stap vir stap hoe om dit sélf te doen. Vandag maak sy kamma-keramiekbakke met “goue” bodems uit doodgewone plastiekbakke.
Ek gebruik Scandinavian Pink CHALK PAINT™ vir die bodems. Alhoewel die binnekant met die goudblad bedek word, gaan die donkerpienk so plek-plek deurskyn. Die buitekant van die bakke gaan ek in klassieke kleure verf – ’n “warm” wit wat na porselein sal lyk (Annie Sloan™ Original), ’n ligte grys met ’n warm ondertoon (Annie Sloan™ Paloma) en houtskoolgrys (Annie Sloan™ Graphite).
Wanneer jou lae verf heeltemal droog is, gaan ons ’n pragtige keramiek-tekstuur skep. Gebruik ’n baie gladde skuurpapier (soos ’n 320-grint of selfs fyner) en skuur nou egalig oral oor die buitekant van die geverfde bakke. Jy sal onmidellik sien en VOEL hoe pragtig glad die verf raak wanneer dit op dié manier geskuur word. Ons “poleer” as’t ware die verf met skuurpapier.
Die bakke is nou pragtige uitstalstukke, of jy kan dit as bêreplek gebruik – dalk vir jou juweliersware.